אברהם לינקולן: צייד הערפדים

אברהם לינקולן: צייד הערפדים (באנגלית: Abraham Lincoln: Vampire Hunter) הוא סרט אמריקאי המבוסס על הרומן המוכמן "אברהם לינקולן, צייד הערפדים", מאת סת' גראהם-סמית' משנת 2010 (הספר יצא בעברית בהוצאת אופוס ב-2012). הסרט יצא לאקרנים ב-22 ביוני 2012.

הסרט בוים על ידי טימור בקממבטוב והופק על ידי טים ברטון, כשהצילומים החלו במרץ 2011 בלואיזיאנה.

עלילת הסרט 
בשנת 1818 חי אברהם לינקולן עם שני הוריו, ננסי ותומאס שעובד בבעלות ג'ק בארטס באינדיאנה. אייב מתחבר עם ילד שחור בשם ויליאם ג'ונסון ואף נחלץ לעזרתו כאשר מכים אותו. בשל פעולות אלו, ג'ק מפטר את תומאס. באותו לילה, אברהם שומע שפורצים לביתו, ומופתע לגלות זר בסמוך למיטת אמו. למחרת בבוקר, תומאס מגלה שננסי חולה, אך זאת מתה לאחר מספר דקות. בבית הקברות, אומר תומאס לבנו אברהם שננסי הותקפה על ידי בארטס.

9 שנים לאחר מכן, אברהם לינקולן (בנג'מין ווקר), מפתה את בארטס שתקף את אמו לנמל מסוים. הוא יורה בו, אך הלה יוצא ללא פגע מההתקפה ואייב מגלה שבארטס הוא ערפד. הוא מנסה להרוג את אייב, אך אדם בשם הנרי סטורג'ס (דומיניק קופר) מוציא את אייב מהמתקפה בשלום, ופוצע את בארטס. למחרת בבוקר, אברהם מתעורר כשהוא חבוש ונקי ומגלה שהוא נמצא במקום שהוא אינו מכיר. הוא יורד במדרגות ושומע קולות מחדר אחד. הוא פורץ את הדלת ונבוך לגלות את הנרי עם אישה מסוימת. הנרי יוצא מהחדר ומסביר לאייב שישנם ערפדים בעולם וכי ערפד מרושע בשם אדם (רופוס סוול), אחותו ואדומה וצבאם ירדו לאמריקה. בנוסף, במהלך האימונים שלו נגד הערפדים עם גרזן עשוי מכסף, הנרי חושף בפני אייב כי חולשתם הגדולה של הערפדים זה הכסף.

בספרינגפילד, אייב פוגש את ג'ושוע ספיד (ג'ימי סימפסון), ומתקבל להיות חנווני בחנותו. באחד מן הימים, אברהם פוגש לקוחה בשם מרי טוד (מרי אליזבת וינסטד) ומתיידד עימה. מרי מזמינה אותו לאחד הנשפים שנערכים בביתה ואברהם מסכים. באותו נשף, מרי מזמינה אותו לרקוד איתה, והוא מתבייש אך מסכים. אף שהנרי הזהיר אותו שלא לפתח קשרים עם הסובבים אותו, אייב מפתח קשרי אהבה עם מרי.

לינקולן מוצא בהצלחה את ג'ק בארטס ומביס אותו. לפני מותו, הוא מגלה מפיו של בארטס שהנרי הוא גם ערפד. לינקולן מתעמת עם הנרי, אשר מתוודה בפניו כי לפני מאות שנים, הוא היה צייד ערפדים שהותקף וננשך על ידי אדם. בגלל שהנשמה שלו הייתה טמאה, הוא הפך לערפד, וכך נמנע ממנו להשמיד את אדם או כל ערפד אחר. הנרי אימן מאז ציידי ערפדים, בתקווה להשמיד את אדם.

מאוכזב, אייב מחליט לנטוש את משימתו. אך עם זאת, אדם לומד על פעילותו וחוטף את וילי ג'ונסון, חבר ילדות שלו, על מנת לפתותו למלכודת במטע שלו. אדם, שמביס את אייב ומנסה לגייס אותו, חושף את תוכניותיו להפוך את ארצות הברית למדינה של ערפדים. ספיד מציל את חבריו, והם בורחים לאוהיו.

אייב נושא לאישה את מרי ומתחיל את הקריירה הפוליטית שלו, קמפיין לביטול עבדות. הנרי מזהיר את אייב כי סחר העבדים נשמרת תחת שליטת הערפדים, שמשתמשים בעבדים כאוכל, ואם אייב יפריע, הערפדים יגיבו. לאחר בחירתו של אייב כנשיא ארצות הברית, הוא עובר לבית הלבן עם מרי, עם בן משותף, ויליאם וואלאס לינקולן, שמאוחר יותר ננשך על ידי ואדומה ונפטר.

נשיא הקונפדרציה, ג'פרסון דייוויס, משכנע את אדם לפרוס ערפדים בקו החזית. במקביל, אייב מגלה למרי שהוא לוחם בערפדים, וזו נכנסת להתקף דיכאון. אייב מחרים את כל כלי הכסף באזור וממיס אותם, על מנת לייצר נשק מכסף. ספיד, מתוך אמונה כי אייב הוא קורע את העם לגזרים, בוגד בו ומודיע לאדם שיעבירו את הכסף ברכבת.

ברכבת, אדם וואדומה, שמציתים באש את הגשר, מתקיפים את אייב, הנרי ואת וילי. במהלך הקרב, אדם לומד כי הרכבת מחזיקה רק סלעים. ספיד מגלה כי הבגידה שלו הייתה תחבולה כדי לפתות את אדם למלכודת, וזה האחרון הורג את ספיד על התחבולה. אייב משתמש בשעונו כדי לדקור את אדם ולשסף את גרונו, והשלושה נמלטים מהרכבת לפני שהוא מתפוצצת. בינתיים, מרי והעבדים החופשיים מעבירים כסף לגטיסברג באמצעות הרכבת התחתית.

הערפדים שבקונפדרציה נהיים חסרי המנהיג לשלב הסופי, עד מהרה, הקרב מתפתח בצורה קיצונית ואלימה מאוד, כשבראש חיילי האיחוד מובילה מרי טוד ובראש הערפדים ואדומה מובילה. מרי טוד יורה ב-ואדומה שרשרת עם חרב חרוטה מכסף (אותה חרב שבנה שיחק כש-ואדומה הרגה אותו), ובכך הורגת אותה. עד מהרה, חיילי האיחוד מנצחים את הערפדים.

כשנתיים לאחר מכן, ב-14 באפריל 1865, הנרי מודיע לאייב כי הערפדים הנותרים נמלטו מהמדינה. הנרי מנסה לשכנע את אייב שיאפשר לו לנשוך אותו ולהופכו לערפד, כך שיוכל להיות בן אלמוות ולהמשיך להילחם בערפדים, אבל לינקולן נוסע עם אשתו לתיאטרון, באותו לילה גורלי בו יירצח על ידי הערפד הקיצוני, ג'ון וילקס בות'.

בשנת 2010, סטורג'ס פוגש בגבר בפאב מקומי בוושינגטון באותה צורה בה פגש את אייב.

הפקת הסרט 
טימור בקממבטוב וידידו טום ברטון החלו לעבוד על הפקת הסרט כבר במרץ 2010, כאשר יצא ספרו של סת' גראהם סמית' לאור. באוקטובר אותה שנה, אולפני פוקס המאה ה-20 הסכימו לממן את הפקת הסרט, ובינואר 2011 הסרט נכנס להליכי הפקה משמעותיים, כאשר צילומי הסרט החלו במרץ אותה שנה, במדינת לואיזיאנה בארצות הברית.

שחקנים ראשיים 
 בנג'מין ווקר - אברהם לינקולן/אייב
 הגיבור הראשי בסרט; משפטן שהיה לנשיא ארצות הברית, שהופך בחשאי לצייד ערפדים במטרה לנקום את מות אמו.
 דומיניק קופר - הנרי סטרוג'ס
 מורו הרוחני של לינקולן בענייני צייד ערפדים, מי שאיבד את אהובתו לערפדים. הפך בעל כורחו לערפד.
 מרי אליזבת' וינסטד - מרי
 רעייתו של אברהם לינקולן
 אנתוני מאקי - וילי
 ידידו ועוזרו של לינקולן. לינקולן וג'ונסון היו חברי ילדות, בילדותו אולץ ג'ונסון להפוך לעבד אף שהיה בן לאב בן-חורין. ג'ונסון הפך אחר כך לחבר בצוות הבית הלבן בתקופת נשיאותו של לינקולן והיה לעוזרו האישי. לחם לצד לינקולן נגד כוחות הערפדים של צבא הקונפדרציה.
 ג'ימי סימפסון - ג'ושוע ספיד
 ידידו ועוזרו של לינקולן. היה שותפו לעסקים בחנות בעת בספרינגפילד, אילינוי. פגש את לינקולן בעת שזה הגיע לספרינגפילד ב-15 באפריל 1837, לינקולן השתכן בדירה מעל לחנותו של ג'ושוע והיה עד מהרה לידידו הקרוב.
 רופוס סוול - אדם
 מנהיגם החזק של מסדר הערפדים והנבל הראשי בסרט.
 מרטון קסוקס - ג'ק בארטס
 ערפד. היה אחראי להירצחה של ננסי לינקולן, אמו של אברהם לינקולן ומי שהפך את וילי לעבד.
 ג'וזף מול - תומאס לינקולן
 אביו של אברהם לינקולן.
 רובין מק'ליווי - ננסי לינקולן
 אמו של אברהם לינקולן. נרצחה על ידי ג'ק בארטס.
 ארין ואסון - ואדומה
 ערפדית, אחותו של אדם.
 ג'ון רות'מן - ג'פרסון דייוויס
 מדינאי ונשיא הקונפדרציה. רותם לסיוע כוחותיו את הערפדים, בקרב גטיסברג.
 קמרון מ. בראון - ויליאם לינקולן
בנם של מרי ואברהם לינקולן, מת בגיל 11 לאחר שהערפדית ואדומה הביאה למותו.
 פרנק ברנאן - ג'ב נולאן
מדינאי וסנאטור מספרינגפילד, אילינוי.
 ג'קלין פלמינג - הארייט טאבמן
ממתנגדי העבדות. מכה במאבקו של לינקולן נגד הערפדים ומדיניות העבדות שהם הנהיגו.
 אלן טודיק - סטיבן דאגלס
מדינאי מאילינוי, התמודד מול לינקולן על מושב בבית הנבחרים של אילינוי בספרינגפילד. ארוסה של מרי טוד, לפני שהתאהבה באברהם לינקולן.

ראו גם
ישו צייד הערפדים

קישורים חיצוניים

 

סרטי 2012
סרטי אימה מ-2012
הבית הלבן בתרבות ובאמנות
סרטי ערפדים
סרטי תלת-ממד
סרטים אמריקאיים מבוססי ספרים
סרטי מדע בדיוני אמריקאיים
סרטי פוקס המאה ה-20
סרטים שצולמו בלואיזיאנה
אברהם לינקולן